open-index/open-wikipedia-markdown huggingface dataset:
Ben Gladwin

**Benjamin Thomas C. Gladwin** (miyos 8 Juni 1992) inggih menika satunggaling pemain bal-balan profésional saking Inggris ingkang samenika main minangka glandhang ing Liga Utama Inggris klub Blackburn Rovers F.C..

## Karièr
### Swindon Town
Sasampunipun sawetawis wekdal main kanggé maneka warni tim bal-balan non liga kados AFC Wallingford, Hayes & Yeading United lan Windsor & Eton, Gladwin pindhah dhateng bal-balan profesional wekdal Swindon Town napakasmani gelandhang saking Marlow wekdal November 2013.

Gladwin miwiti debut kanggé Swindon ing tanggal 10 Dhésèmber 2013, kanthi asil imbang 1-1 ing kandhang Stevenage ing Football League Trophy. Gol ingkang kapisan kanggé klub dipundamel ing mangsa salajengipun, wekdal kalah 3-2 mengsah Plymouth Argyle ing kompetisi ingkang sami. Tanggal 14 April 2015, Gladwin damel hat-trick ing babak pertama wekdal menang 4-2 mengsah Rochdale.

## Pranala Njawi
*http://www.bbc.co.uk/sport/0/football/32199774 *BBC Sport - Rochdale 2-4 Swindon Town*

## Rujukan
Bradley Dack

**Br
**Bradley Paul Dack'* (miyos 31 Dhésèmber 1993) inggih menika satunggaling pemain bal-balan profésional saking Inggris ingkang samenika main minangka glandhang ing Liga Utama Inggris klub Blackburn Rovers F.C..

## Karièr wiwitan
Dack lair ing kutha London Borough of Greenwich, lan sekolah ing Beths Grammar School ing Bexley. Akadhemi ingkang kapisan inggih menika ing Charlton Athletic, ing akadhemi menika piyambakipun nelasaken tigang taun saderengipun lulux ing umur kawan welas taun. Sasampunipun lulus, piyambakipun wangsul main bal ing tim Corinthian ing Liga Ken Youth.

## Karièr profesional
### Gillingham
Dack lajeng miwiti pelatian bal kanthi béasiswa ing taun 2010 ing klub Gillingham, napakasmani kontrak profesional kapisan ing wulan Mei 2013. Piyambakipun nglampahi pra musim prodhuktif ing taun 2012 wekdal nyethak sekawan gol mengsah Royal Engineers. ingkang damel kepincut manahipun mènèjer Gillingham Martin Allen, ingkang salajengipun nglampahi debut profésionalipun tanggal 14 Agustus 2012.

## Pranala Njawi
* *Bristol City 1 Gillingham 2''
## Rujukan
Saratov Airlines Pamaburan 703

jmpl|Montor mabur RA-61704 sing tiba iki. Nalika difoto iku ing sasi Mèi 2017, ing Papan Anggegana Domodedovo Moskwa.

**Saratov Airlines Flight 703** (6W703/SOV703) iku sawijining pamaburan domèstik montor mabur sipil saka Papan Anggegana Domodedovo, Moskwa menyang Papan Anggegana Orsk ing Orenburg. Ing tanggal 11 Fèbruari 2018, montor mabur sing ngladèni pamaburan iki, sawijining  Antonov An-148-100B, tiba ora suwé sawisé tinggal landhes, niwasaké 71 wong ing jero montor mabur, yaiku 65 panumpang lan 6 awak montor mabur. 

Olèhé montor mabur tiba iki nandhani pungkasé 440 dina tanpa korban tiwas ing kacilakan montor mabur panumpang komèrsial. Kacilakan fatal sadurungé iku LaMia Pamaburan 2933 ing sasi Novèmber 2016.
 
## Montor mabur 
Montor matur sing tiba iki saka tipe Antonov An-148-100B sing digawé déning Voronezh Aircraft Production Association, mawa nomor régistrasi RA-61704, MSN 27015040004, nganggo mesin motor Progress D-436 rong iji. Montor mabur iki kapisan mabur ing sasi Mèi 2010 lan didaftar ing Rossiya Airlines tanggal 23 Juni 2010. Sadurungé montor mabur iki tau katut insidèn cilik ping loro nalika lagi dines; sawijining motor mati ing angkasa tanggal 28 Juli 2013 nalika nyentak, lan saliyané iku rodha irungé pesawat tau gagal nalika tinggal landhes tanggal 23 Agustus 2013. Pesawat iki diséwakaké marang Saratov Airlines ing sasi Fèbruari 2017, sataun sadurungé tiba.

## Pranala njaba
José Mauri

**José Mauri** (miyos 16 Mèi 1996) inggih menika satunggaling pemain bal-balan profésional saking Argèntina ingkang main bal ing klub Seri A Italia A.C. Milan, piyambakipun dados pemain glandhang.

## Karièr klub
### Parma
Mauri miwiti debutipun ingkang kapisanan kanggé Parma minangka pemain penggantos ing tanggal 3 Dhésèmber 2013 ing Coppa Italia, nggantosaken Gianni Munari wekdal 27 menit pungkasan lan kasil menang kandhang 4-1 mengsah A.S. Varese 1910 ing Stadion Ennio Tardini.
Wekdal tanggal 11 April 2015, piyambakipun ndamel gol ing kemenangan 1-0 mengsah Juventus, ingkang ing wekdal samanten timipun wonten ing posisi pungkasan lan lawan ing posisi kapisan. Piyambakipun nggambaraken minangka "dinten paling èndhah ing gesangipun".

### Milan
Ing musim 2015-16, Mauri gabung kaliyan Milan kanthi kontrak sekawan taun kanthi status bebas transfer. Ananging, Milan mbayar €4 yuta kanggé pihak ingkang mboten dipunmangertosi idhèntitasipun. Mauri nglampahi debut kapisan ing tanggal 1 Dhésèmber, main 99 menit ing Coppa Italia mengsah Crotone, asilipun Milan menang 3–1 ing tambahan wekdal.

## Pranala njawi
* **Associazione Calcio Milan**

## Rujukan
Christian Pulisic

**Christian Mate Pulisic** ( ; miyos 18 Sèptèmber 1998), inggih menika satunggaling pemain bal-balan profésional saking Amérikah Sarékat ingkang samenika main bal kanggé klub Bundesliga Jerman Borussia Dortmund lan Timnas Amérikah Sarékat. Piyambakipun dados pemain glandhang serang. Pulisic dipunanggep déning tiyang kathah minangka pemain bal Amérika ingkang prospékipun saé, lan kalebet pemain palin eném ing tim nasional Amérika ing kualifikasi Piala Donya FIFA. Kariripun ingkang cepet ing timnas menika kalebet cepet, sareng kalih préstasinipun ing akadhemi Borussia Dortmund, ing akadhemi menika piyambakipun namung nglampahi 15 tetandhingan sadèrèngipun saged mlebet tim utama ing musim 2015-2016.

Ing wulan April 2016, piyambakipun dados pemain paling eném ingkang nyethak gol ing Bundesliga. Tanggal 28 Mèi 2016, piyambakipun kasil nyethak gol ing pertandhingan internasional mengsah Bolivia lan dados pemain bal paling eném ingkang nyethak gol kanggé Amérika ing umur 17 taun 253 dinten. Sapunika Pulisic sampun dipun transfer kalihan klub Borussia Dortmund dhateng Chelsea FC.

## Pranala Njawi
* ***Christian Mate Pulisic***

## Rujukan
Lucas Biglia

**Lucas Rodrigo Biglia** (; (miyos 30 Januari 1986) inggih menika satunggaling pemain bal-balan profésional saking Argèntina ingkang main bal ing klub Seri A Italia A.C. Milan, piyambakipun dados pemain glandhang.

Sadèrèngipun nggabung kaliyan Milan, piyambakipun sampun main pitung mangsa ing Anderlecht, lan damel 312 penampilan ing Liga Pro Bèlgi, menangaken sekawan medali Argentinos Juniors lan Club Atlético Independiente. Piyambakipun lajeng nelasaken sekawan mangsa kaliyan tim Italia Lazio, sadèrèngipun nggabung kaliyan Milan ing taun 2017.

Biglia nampi amanah kanggé main ing tim nasional Argèntina U-20 lan menangaken Piala Donya Youth Championship FIFA 2005. Piyambakipun makili negaranipun ing Piala Donya FIFA 2014, lan nggayuh ngantos semi final, lan ing tigang turnamèn Copa Amerika, menangaken medali kalih ing Copa Amerika 2015 lan Copa Amerika Centenario 2016.

## Pranala njawi
* *FIFA World Youth Championship Netherlands 2005 Teams*

## Rujukan
Thomas Tuchel

**Thomas Tuchel** (; miyos 29 Agustus 1973) inggih menika satunggaling mènèjer bal-balan lan tilas pemain bal.

## Karièr
Miyos ing Kutha Krumbach, Tuchel gabung dados angguta klub bal-balan ing kutha kasebat TSV Krumbach, lajeng pindhah dhateng akadhemi FC Augsburg ing taun 1988. Ananging, piyambakipun mboten naté mlebet ing tim utama. Ing umur 19 taun piyambakipun saged mlebet ing divisi kalih Bundesliga kanthi gabung ing klub Stuttgarter Kickers taun 1992. Piyambakipun namung main ing wolung tetandhingan ing musim 1992-93, kanthi penampilan ingkang kirang maremaken manah, lan sasampunipun musim 1993-94, piyambakipun pindhah dhateng Regionalalliga Süd, SSV Ulm, lan dados pemain andelan ing klub kasebat sekawan taun dangunipun, ingkang sampun nglampahi 69 tetandhingan dados bék tengah ingkang maremaken. Sanajan mekaten, piyambakipun kepaksa mungkasi kariripun ing taun 1998, ing umur 25 taun, sasampunipun cidra balung rawan samparan ing taun kasebat.

## Pranala Njawi
* ***Thomas Tuchel - ing transfermarkt.co.uk***

## Rujukan
Davide Calabria

**Davide Calabria** (miyos 6 Dhésèmber 1996) inggih menika satunggaling pemain bal-balan profésional saking Italia ingkang main bal ing klub Serie A Italia A.C. Milan utaminipun dados pemain bèg tengen.

## Karièr klub
Calabria menika kalebet asli dhidhikan akadhemi A.C. Milan. Piyambakipun nglampahi debut Serie A ing wulan Mèi 2015 mengsah Atalanta, nggantosaken Mattia De Sciglio ing wekdal 84 menik lan posisi menang tandhang 1-3.  Piyambakipun ngawiti kariripun kanthi kamenangan 3-2 mengsah Palermo ing wulan 22 Sèptember, main 49 menit, lan pikantuk pangalembana awit penampilanipun ingkang saé.

## Karièr internasional
Calabria miwiti debut ing tim U21 Italia wekdal tanggal 13 Oktober 2015, ing pertandhingan kualifikasi mengsah Republik Irlandia.Ing wulan Juni 2017, piyambakipun kalebet skuad U-21 Italia kanggé Kejuaraan U-21 UEFA Eropa U-21 dening mènèjer Luigi Di Biagio.

## Pranala njawi
* **UFFICIALE: Conti in prestito al Perugia**

## Rujukan
Peter Bosz

**Peter Sylvester Bosz** (Dutch pronunciation: [ˈpeːtər ˈbɔs], miyos 21 Novèmber 1963)) inggih menika satunggaling mènèjer bal-balan saking Walanda lan tilas pemain bal ingkang posisinipun dados gelandhang.

## Karièr Klub
Piyambakipun dados pemain gelandhang, Bosz m iwiti karir profésional ing klub Vitesse ing taun 1981; sasampunipun dipunampilaken dhateng klub amatir AGOVV Apeldoorn ing taun 1984, piyambakipun lajeng gabung ing klub RKC Waalwijk (dsaking 1985 ngantos 1988), lajeng pindhah dhateng Prancis ing klub SC Toulon (1988-1991), klub Jepang  JEF United Ichihara (1996-97), klub Jerman Hansa Rostock (1997-98), NAC Breda (1998-99). Piyambakipun pensiun ing akhir taun 1999.

## Pranala Njawi
* **Could Manchester City starlet Jadon Sancho become the player that got away for former club Watford?**
## Rujukan
Megawati Prabowo

**Megawati Prabowo** (lair ing Kendal, Indonesia, 25 Sèptèmber 1995; umur 22 taun) modhèl , lan penyanyi Indonesia. dhèwèké wis tau manggung  *freelance* ing Orkes Melayu Ken Arok, malah tau manggung ing sawatara panggonan ing Hong Kong.

Nalika miwiti karièr ing Kutha Semarang, Megawati Prabowo wis tau menangaké sawatara bebungah kaya ta Denok Semarang 2012, Finalis saka Puteri Indonesia  Jawa tengah 2012, Finalis saka *Wajah Pengantin  2013, lan Finalis Lady Mio.*

Saka 114 peserta ing kutha Yogyakarta, Megawati Prabowo kasil nggèsèr musuhé nganti bisa lumebu 10 gedhé. Bebarengan karo 9 finalis liyané, Megawati Prabowo wis lulus saka juri ing babagan *akting, modeling* lan *presenting*, lan bakal budhal menyang Jakarta kanggo saingan ing SCTV. Kajaba iku, Megawati, Prabowo, 9 finalis saka Yogyakarta liyané  Indah Putri Maisel, Sidney Simon Putry, Klama Gustine FK, De Ajenk Purbandini, Slayflin Elisabeth, Dewi Mutiara, Amelia Puspita, Cherry Josie lan Devi Listya Permatasari.

Megawati uga menangaké gelar Miss Celebrity Favorit 2014 ing *grand final Miss Celebrity *ing balai sarbini Jakarta. Mega dadi mahasiswa hukum ing Universitas Pancasila Jakarta.

Kajaba iku, jeneng unik, Megawati, Prabowo, saiki dadi omongan ramé ing media sosial, mligi ing Twitter lan situs Kaskus amarga iku ngandhut unsur jeneng loro politikus Indonesia, Megawati Soekarnoputri lan Prabowo Subianto.

## Rujukan
Mulan II

***Mulan II*** iku film sekuèl Amérikah Sarékat saka film animasi *Mulan* (1998) gawéan Walt Disney Picture. Sutradara  film iki Darrell Rooney lan Lynne Southerland. Diprodhuksi déning Jennifer Blohm, panganggit musik déning Joel McNeely, lan, ditulis déning Michael Lucker, Chris Parker, Roger S. H. Schulman. Pawèwèh panyaruwé Rotten Tomat, menèhi film tingkat 0% adheéhasar panyaruwé saka 5 kritikus, kanthi rata-rata skor saka 3.9/10.

## Plot 
Film iki kadadéyan watara sesasi sawisé film sadurungé (Mulan). Mulan ditampilaké banget gemati marang bocah-bocah, mligi bocah wadon. Sawijining dina, Shang wis disiapaké dadi jendral, nglamar Mulan, lan ditampa déning Mulan. Wiwitané, Mushu seneng ing jejodhoan iki, nanging nalika para leluhur ngandika, yèn Mulan jejodhoan, dhèwèké bakal bali ing pakaryan lawas, ya iku nabuh gong. Wusana, Mushu kepengin kanggo mupu pasangan kasebut. Mulan lan Shang lunga menyang  kraton. Kaisar ngandika Mongolia kepengin nelukake China wektu iki, amarga saka iku, dhèwèké kepengin Mulan lan Shang nggawa anaké wadon telu, yaiku, Mei, Su, lan Ting Ting jejodhowan karo pangéran tengah kanggo *beraliansi*.

Mulan lan Shang mutusaké ngajak Yao, Ling, lan Chien Po. Sawijining wengi, katelu tentara iki nggawa para putri menyang desa paling cedhak kanggo seneng-seneng, lan Mushu kasil ngapusi Shang menawa Mulan ngrasani dhèwèké. Wusana sesambungan iki rusak.

## Rujukan
Nasi lemak

jmpl|Nasi lemak, yaiku sega gurih lan wangi sing dimasak nganggo santen, diladekake karo sambal cumi, sambal teri, lan teri kacang, separo  endhog pitik godhog, irisan timun.
**Nasi lemak **ya iku jinis panganan khas Melayu kang umum ditemokaké ing Malaysia ing ngendi sajian iki dianggep minangka salah siji saka sajian nasional, lan Indonesia (mligine ing Riau lan Kapuloan Riau). Sajian iki uga bisa ditemokaké ing Singapura lan Brunei. Panganan iki biasané diladèkaké kanggo sarapan ésuk.

Nasi lemak iku nudhuhaké sega sing dimasak kanthi nggunakaké santên klapa kanggo menèhi rasa gurih. Kadhangkala godhong pandan dilebokaké nalika sega lemak dimasak kanggo nambah ambu. Tembung *lemak* ing Basa Melayu utawa *lamak* ing Basa Minangkabau kanggo rasa lan tektur  gurih nglenga sing diasilaké santên klapa sing ngetokaké isi lemak nabatine menyang sega sing lagi masak. Sir R. O. Winstedt wis nulis bab "nasi lemak" ing Malaysia ing bukuné "The Circumstances of Malay Life Kaanan Melayu Urip - 1909".

## Rujukan
Pura Maospahit

jmpl|Pura Maospahit
**Pura Maospahit** utawa **Pura Maospait** ing cara panulisan Jawa iku sawijining pura utawa ngomah sembahyangan Hindu Bali sing dunungé ing Dènpasar, Bali. Pura iki kawentar déné arsitèkturé, kagawé saka bata abang sing ora dilépa. Arsitèkturé iki mèmper karo gagrag Majapait ing mangsa abad ping 13, mula purané diarani mangkono. Pura Maospahit iku siji-sijiné pura ing Bali sing dibangun mawa konsèp Panca Mandala, ing ngendi panggonan sing suci dhéwé iku dunungé ing punjer tengah lan ora ngiblat marang gunung.

## Babad pura 
Sajarahé Pura Maospahit iku karekam ing layang *Babad Wongayah Dalem*, sawijining prasasti watu nyritakaké caritané Sri Kbo Iwa, sawijining arsitèk gedhong-gedhong sembahyangan Bali. Sri Kbo Iwa yasa sawijining pura sing diarani Candi Raras Maospahit, ing taun 1200 Saka (utawa 1278 Grégorian).
Lingsang lorèk

**Lingsang lorèk** (*Prionodon linsang*) ya iku lingsang kang sumebar ing laladan Sundha (Sundaland), Asia Kidul-wétan.

## Wedharan 
Lingsang lorèk dawané watara 74&nbsp;cm (29&nbsp;in) tekan buntut. Ulesé kuning pucet kanthi lorèk saka gulu lan geger cacah 5 lan belang-belang ing buntuté. Lingsang lorèk duwé cakar lan untu kang landhep.

## Sebaran and habitat 
Lingsang lorèk ditemokaké ing kidul Myanmar, Thailand, Semenanjung Malaysia, lan Kapuloan Sunda ya iku Kalimantan, Sumatra, Jawa, Kapuloan Bangka lan Belitung. Lingsang lorèk urip ing alas kang tansah rungkut. Ing Thailand lan Malaysia uga isih katemokaké ing alas kang wis dibabat, malah ing Sarawak uga ana ing alas sekunèhzr lan cedhak kebon sawit.

## Ékologi lan pakulinan 
Lingsang lorèk kalebu kéwan nokturnal lan racaké urip dhéwékan.

Mung sethithik kang dimangertèni saka pakulinan lingsang lorèk. 
## Rujukan
Ma'ruf Suroto

'''Ma'ruf Suroto''' (lair ing Magelang, 6 Juni 1967) iku sawijining pulisi pawatesan. Dhèwèké nyambut gawé ing Sota, Merauke, Papuwa lan misuwur minangka wong sing bisa nentremaké pawatesan Indonésia lan Papuwa Nugini sing akèh konfliké.

## Babad slira 
Ma'ruf Suroto lair ing Magelang taun 1967. Wiwit umur nem taun, Ma'ruf wis manggon ing Papuwa. Awaké diangkat ing Sota taun 1993. Nalika iku tlatah pawatesan isih suwung lan fasilitasé isih minim. Listrik waé kudu nganggo *gènsèt*. Dalanan ora diaspal lan tilpun waé ya ora ana. Nalika iku swasana aman, mèh ora ana kasus kadurjanan. 

Mula Ma'ruf dadi tetanèn. Pakarangan ing omah dinesé sing dohé 300 mèter saka Polsèk Sota ditanduri manéka warna sayur lan woh-wohan. Awaké uga mbudidayakaké lélé ing blumbang. Dhèwèké banjur uga ngajari warga lokal carané tani, awit wong-wong lokal ètnis Papuwa kala kuwi carané urip mbeburu lan mbruwun. 

## Réferènsi
Gunung Yamato Katsuragi

utawa dicekak **Gunung Katsuragi** ya iku sawijining gunung ing Barisan Kongō kang kaapit déning Chihayaakasaka, Osaka lan Gose, Nara ing Jepang. Dhuwuré pucuk gunung . Gunung kasebut ana ing sadawané jalur sepur Kintetsu.

Ing pangkal gunung iki ana pira-pira kuil Shinto lan kuil Buddha. Gunung iki bisa ditekani kanthi ngliwati Dalan Muter Katsuragi ing sisih wétan gunung.

Dasanama gunung iki ya iku **Gunung Kaina**, **Gunung Kamo**, **Gunung Tenshin**, lan **Puncak Shinoga**.

## Dunung 
Gunung Yamato Katsuragi dunungé ing Taman Nasional Quasi Kongō-Ikoma-Kisen, kanthi titik puncak . Gunung Nijō kang adohé udakara  saka arah lor, lan Gunung Kongō adohé udakara  saka arah kidul-kulon. Gunung kasebut mujudaké pérangan saka Barisan Kongō.

Barisan Kongō mulané dikenal minangka  sadurungé diganti dadi kaya saiki. Gunung Yamato Katsuragi nduwèni dasanama ing dalam sajarah: , , lan . Dasanama kasebut dianggo ing Provinsi Yamato ing zaman mbiyèn. Gunung iki uga dikenal minangka  ing Provinsi Kawachi ing zaman mbiyèn. Taman Gunung Yashiki adohé  saka sisih lor-wétan Gunung Katsuragi Sanroku. Loro-loroné mau nduwèni pemandhangan ingkang saé saka Gunung Yamato Katsuragi serta pira-pira gunung liyané ing sekitaran.

Ana pira-pira kuil Shinto dan kuil Buddha ing sekitaré Gunung Yamato Katsuragi. Kuil-kuil kasebut yaiku:
* 
* 
* 
* 
* 
* 
* 
* 

## Galèri 

File:Mount Yamatokatsuragi06.JPG|Puncak
File:View from Mount Yamatokatsuragi4.jpg|Pemandangan saka separuh jalan Kitaone Trail
File:170514 Mt Yamatokatsuragi Gose Nara pref Japan06s35.jpg|Tsutsujien, tepat ing sisih kidhul pondok
File:Mount Yamatokatsuragi05.JPG|Pondhok Katsuragi Kogen
File:河南赤阪BP.png|Pemandangan Gunung Yamato Katsuragi saka Osaka (kulon)
File:Kujiranotaki.jpg|Grojogan Kujira, sekitar 10-15 menit lumaku mengulon saka Stasiun Tozanguchi ing pangkalan
File:Katsuragitozanguchi sta1.jpg|Stasiun Tozanguchi, ing pangkalan Kereta Gantung Gunung Katsuragi

## Rujukan 
## Pranala njaba 
* City of Gose - Sightseeing Guide 
* Mount Katsuragi Latest News  
* Katsuragi Kogen Lodge
Tarékat Qodiriyah

200px|thumb|right|Syekh Abdul Qadir Jaelani pendiri Tarékat Qodiriyah
**Tarékat Qodiriyah** (, , ugi saged dipunsebat *Qadri*, *Qadriya*, *Kadri*, *Elkadri*, *Elkadry*, *Aladray*, *Alkadrie*, *Adray*, *Kadray*, *Qadiri*,"Quadri" utawi *Qadri*), inggih menika satunggaling tarékat sufi ingkang dipungulawenthah déning ulama Syeikh Muhyidin Abu Muhammad Abdul Qodir Jaelani Al Baghdadi QS (1077-1166) utawi misuwur kanthi asma Syekh Abdul Qadir Jaelani ingkang asalipun saking Gilan. Ajaran utawi piwulang ing tarékat menika gumantung sanget kaliyan kepatuhan nindakaken amalan dhasar-dhasar agami Islam.
Tarékat kasebat, ingkang gadhah pang utawi cabang ingkang kathah, kasebar ing saindhenging donya, utaminipun ing donya ingkang nganggé basa Arab, lan ugi kasebar ing negara Turki, Indonésia, Afghanistan, India, Bangladesh, Pakistan, Balkan, Ruslan, Palestina, Israel, China, lan Afrika Wétan lan kilèn.

## Rujukan
Lingsang tutul

**Lingsang tutul** (*Prionodon pardicolor*) ya iku lingsang kang ana ing Asia Kidul-wétan. Kéwan iki sumebar amba sanajan cacahé mung sethithik lan arang kacathet, lan kalebu Ora Nyamari dening IUCN.

## Wedharan 
Lungsang tutul saèmper karo lingsang lorèk, kanthi awak kang dawa, awak langsing, lan buntut dawa. Ulesé soklat kluwus.
Boboté udakara  lan dawané saka , lan buntut . Déné dhuwuré watara .

## Sebaran lan habitat 
Sebaran lingsang tutul kalebu ana ing wétan Nepal, Sikkim, Assam lan Bengali ing India, Bhutan, Myanmar sisih lor, Thailand sisih lor, Laos, Vietnam sisih lor, lan kulon Sichuan, Yunnan Guizhou lan kidul-kulon Guangxi ing Cina sisih kidul. Ing laladan kang amba kuwi, lingsang tutul arang ditemokaké lan pinuju langka.
Lingsang tutul arang ditemokaké ing lor Bengal.

## Ékologi lan prilaku 
Lingsang tutul kalebu kéwan nokturnal lan urip dhéwékan. Susuhé ana ing bolongan wit, kanggo ngaso lan sèlèh anak. Lingsang tutul bebedhag ing lemah lan sadhuwuré wit-witan lan mangan tikus, kodhok lan ula. Lingsang tutul uga mangan bathang.

## Rujukan
Lingsang

jmpl|*Prionodon linsang -* Lingsang lorèk
**Lingsang** utawa **wlingsang** ya iku tembung saka basa Jawa kanggo patang spésies karnivora mamalia cilik kang uripé ing wit-witan. Loro spésies saka Afrika kalebu kulawarga Viverridae, déné rong spésies saka Asia kalebu kulawarga Prionodontidae.

Kabèh genus lingsang (*Poiana* Afrika lan *Prionodon *Asia) biyèné kagolongaké ing subfamili Viverrinae (Viverridae), bebarengan karo sawatara genera, nanging riset anyar nyatakaké menawa Sesambungan saka génus kuwi beda. Lingsang ditengeri saka morfologi kang caket karo kucing, kulawarga Felidae, racaké luwih gedhé tinimbang viverriae. Nanging, analisis DNA nuduhaké menawa lingsang Afrika (*Poiana*) sing bener kalebu viverridae déné lingsang Asia (*Prionodon*) luwih cedhak marang kulawarga Felidae.
[jmpl|[Prangko taun 1953 kang ngarani lingsang kanggo kéwan berang-berang *(Aonyx cinereus)*.]] 

Jeneng *lingsang* utawa *wlingsang* kang asring klèru digunakaké kanggo ngarani kéwan berang-berang  (""otter"" ing basa Inggris). Lingsang kalebu kéwan nokturnal, umumé urip dhèwèkan lan manggon ing wit-witan gedhé. Lingsang kalebu kéwan karnivora, mangan bajing, tikus, manuk cilik, kadal lan kéwan gegremetan. Racaké ukuran cilik watara 30&nbsp;cm, kanthi buntut sing luwih dawa tinimbang awaké. Awaké dawa, lan sikilé cendhèk.

Spesies saka Lingsang Afrika :
* *Poiana leightoni* - Lingsang Leighton
* *Poiana richardsonii* - Lingsang Afrika
Spesies Lingsang Asia :
* *Prionodon linsang* - Lingsang lorèk
* *Prionodon pardicolor* - Lingsang tutul

## Rujukan
Abu Said Mubarak Makhzumi

**Abu Said Mubarak Makhzumi** (), ugi saged sinebat **Mubarak bin Ali Makhzumi** lan Abu Said lan Abu Sa'd al-Mubarak (kadhangkala dipunsebat Qazi Abu Sa'd al-Mubarak al-Mukharrimi) inggih menika salah satunggaling tokoh Sufi, dipunanggep tiyang ingkang suci ing donyaning Mistisme Muslim lan tradisionalis. Piyambakipun ugi satunggaling téolog utawi pamikir Islam lan winasis babagan hukum Madahab Kambali ingkang punjeripun ing Kitha Baghdad, Irak.

## Biografi
Abu Said Mubarak Makhzumi lair ing Kitha Hankar (kasebat minangka asalipun Mursyid) ing tanggal 12 Rajab 403 Hijriyah ananging nelasaken sapérangan ageng gesangipun ing Makhzum, satunggaling kitha alit ing Baghdad. 
Piyambakipun ndamel Baab-ul-Azj, satunggaling madrasah ingkang misuwur ing Baghdad ingkang salajengipun dipunpasrahaken dhateng muridipun, Syekh Abdul Qadir Jaelani.
Abu Said Mubarak Makhzumi ugi dipunamanati minangka pangarsaning pengadhilan ananging piyambakipun langkung milih kanggé nilaraken babagan kadonyan. Sasampunipun menika, panjenengangipun milih margi ing donyaning mistik Islam, lan nelasken wekdalipun kanggé zikir dhateng ngarsaning Gusti Allah. Panjenenganipun tilar donya ing tanggal 11 Robiul tsani taun 513 Hijriyah lan dipunmakamaken ing Baab-ul-Azj, Baghdad.

## Rujukan
Plasa

**Plasa** (*Butea monosperma*) ya iku jinis wit anggota suku saka Fabaceae. Tetuwuhan  iki sumebar saka India, Asia Kidul-wétan, nganti Indonesia ing sisih kulon. 

## Wedharan 
kiri|jmpl|240x240px|Wit plasa

Wit cilik tumeka sedheng, 5-12(-20) m dhuwuré,  godhong bisa ngranggas. Kayune biyasané ora lempeng, kanthi klika kang pecah kasar-kasar werna coklat-klawu, nyerat, lan metu dhadhaké menawa ditatoni. Pupusé kanthi rambut kang kandel.

## Ékologi 
Plasa bisa ditemokaké ing papan kang lodhang lan ing alas-campuran. Ing Himalaya, wit iki ditemokaké nganti 1,200 m saka sagara; déné ing Jawa, plasa tuwuh winates ing laladan garing mligi ing sisih wétan saka pulo Jawa, nganti dhuwur saka 1,500 m saka sagara. Plasa tahan kaanan garing lan kurang banyu, lan bisa tuwuh ing lemah kang asin lan lemah kang drainasené kurang becik.

Wewengkon distribusi saka plasa kalebu Pakistan, India, Nepal, Sri Lanka, Bangladesh, Burma, Thailand, Laos, Kamboja, Vietnam, Malaysia, lan Indonesiaisih kulon.

## Manfangat 
kiri|jmpl|180x180px|Kembang

Miturut Heyne, kayu plasa ora bisa kanggo dandan amarga iku gampang mlethèk, muntir  lan gampang dipangan dening gegremet; kajaba kanggo kayu obong. Nanging kadhangkala kayuné digunakaké kanggo gawé perkakas lan uga kanggo bangunan. Plasa uga digunakaké ing upacara agama Hindhu.

Akèh papan ing Pulo Jawa kang dijenengi nganggo tembung  *plasa*. Ing pewayangan, uga kacaritakaké menawa Patih Sengkuni asalé saka nagara Plasajenar.

## Rujukan
Mursyid

***Mursyid*** () inggih menika basa Arab ingkang tegesipun "pituduh" utawi "guru", ingkang asalipun saking akar tembung r-sy-d, kanthi makna dhasar ingkang nggadhahi teges integritas, mlebet akal, mateng. Utaminipun babagan tasawuf ingkang nengenaken pituduh spiritual. Tembung menika asring dipunginakaken ing tarékat sufi kados Tarékat Qodiriyah, Tarékat Chisytiyah, Tarékat Shadziliyah lan Tarékat Suhrawardiyyah.
Ajaran tasawuf dipunwiwiti wekdal satunggaling siswa (murid) mutusaken kanggé sumpah setia utawi bai'at dhumateng guru spiritualipun (mursyid). Wonten ing babagan bai'at kesetiaan menika, Al Quran (48:10) nedahaken:"Sarupane wong kang padha medharake prasetyane marang sira, sejatine hiya prasetya marang Allah. Astane Allah ana sakduwure tangane wong kang padha prasetya mau. Mulane sing sapa cidra saka kesaguhane, iku sejatine cidra marang awake dhewe. Dene sapa wong setya tuhu netepi prasetyane ing Allah bakal diparingi ganjaran gedhe." 

## Rujukan
Chihayaakasaka, Osaka

menika salah sawijining desa ing Dhistrik Minamikawachi, Prefektur Osaka, Jepang.

Nganti Fèbruari 2017, cacah jiwa ing désa iki ngancik 5.467 jiwa lan kepadhetan cacah jiwané ngancik 164 wong per km². Jembaré desa iki 37.38&nbsp;km².

## Sajarah
Désa iki kondhang awit anané Kastil Chihaya lan Akasaka. Kalorone mbiyèn wujud bèntèng kang beda ing Gunung Kongo, papan kadadéyané Perang Kastil Chihaya lan Perang Akasaka ing abad kaping patbelas, nalikané Zaman Kamakura.  Kusunoki Masashige mimpin pertahanan kastil, lan mujudaké wong sing paling wigati lan bisa diandhalaké kangggo nglayani Kaisar Go-Daigo. Saiki wis ana musiyum kang diadegaké kanggo mèngeti prastawa iki lan uga mèngeti lelabuhané Kusunoki.

Ing taun 1893, Akasaka, Kumatarō Kido lan Yagorō Tani matèni 10 wong, lan ninggalaké bayi cacah siji tetep urip. Banjur wong-wong iki kendhat sakwisé suksès merjayani wong akèh.

Ing 1 Maret 2008, Chihayaakasaka njaluk digabungaké karo kutha Kawachinagano. Sakwisé rembugan karo kutha Kanan lan kutha Taishi, usulan iki ditolak . Rencana iki ditolak manèh tanggal 1 Agustus 2009.

## Papan sing kondhang
*Tetabetan Kastil Chihaya, sawijining kastil kang diyasa déning Kusunoki Masashige
*Gunung Kongō, gunung paling dhuwur ing Prefektur Osaka
*Barisan Kongō, sawijining barisan gunung ing sisih wétan Chihayaakasaka

## Rujukan
## Sumber
*Asahi Shimbun, Edisi Osaka, April 30, 2007, p.&nbsp;1, 大阪唯一の村消える？ *Ōsaka yuiitsu no mura kieru?*

## Pranala Jawi
*
*Chihaya Akasaka official website 
* Chihaya Akasaka Tourism Association
Barisan Kongō

The  is a mountain range on the borders of Nara and Osaka Prefectures on the island of Honshū in the southwest of central Japan. The range separates the Osaka Plain and the Nara Basin, and forms a natural place for the boundary between the prefectures. The primary mountain in the range is Mount Kongō, and is contained within the Kongō-Ikoma-Kisen Quasi-National Park.

## Geography
The Kongō Range is about  long, from the Yamato River in the north to the Kino River in the south. East to West, it averages about  wide. The mountains in the range are from  to  in elevation. At Chihaya Pass, the ridgeline turns west and the Izumi Mountains begin at that point. They stretch along the border between Osaka and Wakayama Prefectures.

### Mountains in the range
Listed in order of elevation.
*Mount Kongō, 
**Medake, 
*Myōjin Mountain, 

## Gallery

File:Kongo-zakura4.jpg|Kongō cherry blossoms in spring
File:Mount Kongo(Kongosanchi)7.jpg|Mount Kongō
File:Mount Yamatokatsurag9.jpg|Mount Yamato Katsuragi
File:Mount Iwahashi2.jpg|Mount Iwahashi
File:Mt.Nijyo.jpg|The double peaks of Mount Nijō

## References
Arsitèktur Azerbaijan

**Arsitèktur Azerbaijan** iku arsitèktur sing dikembangaké ing Azerbaijan lan lumrahé dadi kombinasi antara unsur Kulon lan Wétan. Akèh bangunan lawas kaya ta menara Qız Qalası  lan Kadhaton Sirwansah sajroning baluwreti kutha Baku iku isih lestari ing nagara Azerbaijan modèren. Arsitèktur abad tengahan sing isih lestari lan ngwakili pangaribawa sawatara sekolah sing béda-béda yakuwi saliyané Kadhaton Sirwansah, Kadhataon Saki Khan ing Shaki, Azerbaijan lor-tengah, Candhi Surakhany ing Tanjung Apsheron, sawatara kreteg sadhuwuring Kali Aras, lan sawatara mausoléum. Ing abad ping 19 lan 20 ora akèh arsitèktur monumèntal sing kabangun, senadyan mengkono akèh gedhong omah sing kabangun ing Baku lan kutha liyané. Antara arsitèktur monumèntal sing luwih mutakir, Métro Baku iku misuwur déné paésané sing royal.

Pangrencanan lan aktivitas arsitèktur diawasi déning Komisi Nagara Pambangunan Kutha lan Arsitèktur Républik Azerbaijan.
Pratélan sutradara Azerbaijan

Pratélan iki macakaké sutradara Azerbaijan sing kawentar, kanthi alfabètis.

## B 
* Arif Babayev

## I 
* Rustam Ibragimbekov

## K 
* Farman Karimzade

## M 
* Elchin Musaoglu

## O 
* Rasim Ojagov

## R 
* Anar Rzayev

## S 
* Latif Safarov 
* Hasan Seyidbeyli
* Huseyn Seyidzadeh
* Abbas Mirza Sharifzadeh

## T 
* Rza Tahmasib
Boa wit Amérika

**Boa Amérika wit** (latin: *Corallus* asalé saka tembung *"weasel"*="watu karang") iku salah sawijining jinis saka ula boa uwit kang ana ing Amérika Tengah lan Kidul. Sing jeneng umum ing basa Inggris yaiku *Neotropical wit boas*.

## Gambaran 
Awak saka ula iki dawa, langsing, lan sirahe gedhe. Mata sing gedhe kanthi pupil vertikal kang katon cetha. Kabeh jinis saka genus iki manggon ing wit-witan lan aktif ing wayah wengi.Ula iki nduweni  sensor panas ing sela-sela lambé (labial), organ iki digunakake kanggo ndeteksi panggonane memangsan sing liwat lumantar energi tpanas (kalor) sing sumirat saka awake memangsan iku. Memangsan utamane yaiku manuk.

## Pasebaran geografis 
Sumebar ana ing Amérika Tengah, Amérika Kidul lan pira-pira pulo-pulo ing Hindhia Kulon. Ing Amérika Tengah, padha ana ing Honduras, Guatemala, Nikaragua, Costa Rica lan Panama. Ing Amérika Kidul sumebar ing Kolombia, Ecuador, wilayah  Amazon, Peru, Bolivia, Brasil, Venezuela, Langkawi Margarita, Trinidad, Tobago, Guyana, Suriname, lan Guyana prancis. Ing Hindhia Kulon, sumebar ing pulo Saint Vincent, Grenadines (Bequia, Ile Quatre, Baliceaux, Mustique, Canouan, Maryeau, Uni Pulo, Petit Martinique, lan Carriacou), Pulo Grenada lan ing Kapuloan Windward (*Lasser* *Antilles*).

## Spesies 
Sawetara iki wus ana 9 spesies.
* *Corallus annulatus* (COPE, 1876)
* *Corallus batesii* (GRAY, 1860)
* *Corallus blombergi* (RENDAHL & VESTERGREN, 1941)
* *Corallus caninus* (LINNAEUS, 1758) - Boa hijau Khatulistiwa
* *Corallus cookii* GRAY, 1842
* *Corallus cropanii* (HOGE, 1953)
* *Corallus grenadensis* (BARBOUR, 1914)
* *Corallus hortulanus* (LINNAEUS, 1758) - Boa pohon Amazon
* *Corallus ruschenbergerii* (COPE, 1876)

## Rujukan 
## Informasi lebih pepak 
* Corallus.com.
* List of Boidae species @ Reptile Database
Gunung Kongō

yaiku sawijining gunung ing wewengkon Kawachi, Prefektur Osaka, Kansai, Jepang, kang dhuwuré .  Gunung iki pareg kalihan Gunung Yamato Katsuragi.

Ing gunung iki ana Stasiun Relai Radhio kaya ta , Pambangkit Listrik, *Kansai Eletric Power*, lsp. kang dibangun ing papan kang aman lan bisa dideleng saka Prefektur Nara lan Prefektur Osaka. Ning kéné uga ana setasiyun relai  kang diwangun ing tahun 20 Showa (nanging diambrukné nalika zaman Heisei).  (papan terbuka) uga ana ing kéné.

Kereta Gantung Gunung Kongō gumantung ana ing sandhuwuré Taman Chihaya ing gunung iki, saéngga kita isa kanthi gampang tekan pucuk gunung. Ing pucuk, ana résto, panyipengan, wong dodolan, lsp. Ing kana uga ana .

Jeneng gunung iki uga dianggo déning jeneng kapal perang lan kelasé, kaya ta kapal wesi *Kongō* (1887), Kapal Perang *Kongō* (1912) lan kulawargané.

## Deleng Uga
* Kereta Gantung Gunung Kongō
* Satus Pamandangan Alam ing Kansai

## Rujukan 
## Pranala njaba
* Chihaya Akasaka Tourism Association
Wektu Standar Jepang

jmpl|Ordonansi Kamaharajan no. 167 dikeluarke tanggal 27 Desember tahun kaping wolulikur Meiji (1895).

 yaiku zona wektu standar ing Jepang, sangang jam luwih dhisik saka UTC (cara jawané, kéné kalebu UTC+09:00). Nang kéné ora ana daylight saving time. Kala Perang Donya II, jenenge **Wektu Standar Tokyo**.

Wektu Standar Jepang padha karo Wektu Standar Korea, Wektu Indonesia bageyan Wetan, Wektu Standar Timor Leste lan Wektu Yakutsk (Ruslan).

## Sajarah 
Sedurungé Zaman Meiji (1868–1912), saben dhaérah nduwèni zona wektu dhéwé-dhéwé ing endi penentuané berdasarkan zenith lokal. Nalikane transportasi modhèrn, kaya ta sepur, diadhopsi, pambagéyan wektu kaya ngéné marai mumet sirah. Tuladhané, ana bedané lintang sekitar limang derajat antarané Tokyo lan Osaka. Amarga kui, sepur kang mangkat saka Tokyo bakal tekan ing Osaka 20 menit luwih dhisik daripada wektu ing Tokyo. Ing taun 1886, Ordinansi no. 51 dikeluarké kanggo ngatasi masalah iki, isiné:

[ka|jmpl|[Planetarium Akashi, lokasine ngepasi 135° LT, lan ditetepke sebagai pathokan Wektu Standar Jepang.]]
Adhedasar ordonansi iki,  disèt 9 jam luwih dhisik daripada GMT (wong Jepang pas kui rung ngerti apa iku UTC). Kutha Akashi ing Prefektur Hyōgo lokasine ngepasi 135° LT, banjur ditepang kanthi jeneng *Toki no machi* (Kutha Wektu).

Kanthi aneksasi Taiwan ing 1895, Ordinansi no. 167 (gambare ana ing tengen) ditokaké kanggo ngganti jeneng Wektu Standar sedurunge menyang  lan nggawe  ing 120° LT kanggo Miyako, Kapuloan Yaeyama, Taiwan, lan Kapuloan Penghu. Nalikane Korea dihabisi lan dijajah déning Jepang ing 1910, Wektu Standar Korea (UTC+8:30) tetep dinggo nganti 1912, barkui diganti Wektu Standar Tengah.

Wektu Standar Kulon kang ditrepké ing Taiwan lan pira-pira bagéyan saka dhaérah jajahan Okinawa, dibusak kanthi Ordinansi no. 529 ing 1937 lan diganti Wektu Standar Tengah. Daerah jajahan Jepang kala Perang Donya kakalih, kaya ta Singapura lan Malaya, nganggo Wektu Standar Jepang, nanging berakhir sakwisé Jepang Nyerah.

Watara taun 1948–1951 Pandhudhukan Jepang nganggo daylight saving time (DST) wiwit Minggu kapisan sasi Mei jam 02:00 nganti Setu keloro sasi Sèptèmber jam 02:00, kajaba ing musim semi 1949 peralihan wektu dianakaké ing Ahad kapisan bulan April. Ora let suwé iki ana wacana kanggo mbalikaké DST ing Jepang, nanging durung kelakon tekan saiki.

## Zona Wektu Zaman Kamaharajan Jepang 
Ana loro zona wektu kang ditrepke ing Jepang lan sekitarÉ watara Januari 1896 lan Sèptèmber 1937:

Wiwit Oktober 1937, Wektu Standar Tengah Jepang uga ditrepké ing Okinawa Kulon lan Taiwan.

## Dhata Pokok Zona Wektu IANA 
Dhata Pokok Zona Wektu IANA nyimpen sazona wektu kanggo Jepang ing berkas zone.tab, kanthi jeneng Asia/Tokyo.

## Deleng uga 
* JJY
* Kalendar Jepang
* UTC+09:00
* Jam Jepang

## Rujukan
Basis Dhata Zona Wektu

**Tz database** yaiku kompilasi informasi kolaboratif babagan zona wektu ing donya, kang ditujokaké kanggo panganggo program lan sistem operasi komputer. Paul Eggert iku éditor lan pengelola dhata pokok iki, kanthi sengkuyungan saka ICANN. Tz database uga karan **tzdata**, **zoneinfo database** utawa **Dhata Pokok Zona Wektu IANA**, lan kala-kala karan **Olson database**, ngrujuk marang jeneng kontributor, Arthur David Olson.

Konvènsi pangaran seragam kanggo zona wektu, kaya ta  lan , dirancang déning Paul Eggert. Dhata Pokok nyoba kanggo nyathet zona wektu sejarah lan kabèh owah-owahan sipil wiwit taun 1970, nalika Unix isih dinggo. Panyathetan uga kalebu transisi kaya ta *daylight saving time*, lan uga ngrekam *detik kabisat*.

*Database*, sarta pira-pira sumber rujukan, ana ing domain publik. Edhisi anyar saka *database* lan kodhe dibabar minangka layang pakon bab owahan, biyasané ana sawatara ing sataun.

## Deleng uga 
* Dhaftar Dhata Pokok Zona Wektu Tz
* Zona Wektu
* *Daylight saving time*

## Rujukan 
## Pranala njaba 
### Umum
* .
*  (deprecated, see Official IANA sources below)
* .
* .
* tz mailing list at ICANN 
* “A literary appreciation of the Olson/Zoneinfo/tz database” by Jon Udell

### Sumber resmi
* Home page
* [ftp://ftp.iana.org/tz FTP]
* rsync, at rsync://rsync.iana.org/tz
Iran Aseman Airlines Pamaburan 3704

jmpl|EP-ATS, montor mabur sing saiki tiba, difoto taun 2006 
**Iran Aseman Airlines Pamaburan 3704** (EP3704/IRC3704) iku sawijining pamaburan kajadwal montor mabur domèstik Iran saka Teheran menyang Yasuj sing dioperasèkaké déning Iran Aseman Airlines. Ing tanggal 18 Fèbruari 2018, montor mabur sing ngladèni pamaburan iki, sawijining ATR 72-200, tiba ing Gunung Dena ing Pagunungan Zagros cedhak Semirom, Provinsi Isfahan. Kabèh 59 panumpangé lan 6 anggota awak montor mabur dianggep padha téwas.
Ama-no-Uzume

**Ama-no-Uzume** (Jepang: 天宇受売命, 天鈿女命) inggih menika satunggaling dewi tari lan kabagyan utawi dewi ingkang nari nalika wanci énjing. Kanthi kasiram toya ingkang medal ing sanginggilipun guci, Ama no Uzume menika nari lan paring lelipur dhumateng para déwa-dewi wonten ing swarga. Tarian Ama no Uzume menika asring dipunlampahi wonten ing pentas kagura ing era ingkang modern.

## Saklébat 
Ama no Uzume menika ateges “dewi aroma swarga” lan kadang kala ugi pikantuk jejuluk Ame-no-Uzume-no-Mikoto, lan Ame-no-Uzume-no-Kami.

## Legenda 
### Paring lelipur Amaterasu 
Kojiki lan Nihongi menika nyariosaken bilih Ama No Uzume menika wanita ingkang paring lelipur wonten ing donyaning para déwa. menika gadhah watak ingkang sumèh ingkang saged mbekta kabagyan. Satemah para sejarawan menika damel prakiraan Otafuku menika wonten sesambetanipun kaliyan Ama-no-Uzume.

## Rujukan
Parijatha

**Parijatha** *(Medinilla speciosa) ya* iku tuwuhan mrambat kang duwé sipat épifit ing genus Medinilla, kulawarga Melastomataceae. Spésiès liya ya iku *Medinilla myrianth* uga kalebu diarani parijatha. *Medinilla myriantha* ora mrambat lan dhompolan wohé luwih gedhé.

## Ètimologi 
Génus iki dijenengi saka jeneng J. de Medinilla, gubernur Kepuloan Mariana ing taun 1820.

## Wedharan 
*Tuwuhan parijatha* dhuwuré udakara . Tandurané rupa kekayon cilik lan godhongé tansah ijo. Kembangé sadhompol cilik-cilik werna jambon semu ungu. Pentilé werna jambon déné nalika wis tuwa banjur dadi ungu.

## Sebaran 
Parijatha bisa ditemokaké ing Kalimantan, Jawa, lan Filipina. 

## Habitat 
Parijatha urip ing laladan kang dhuwuré watara  lan  saka sagara. Ing Jawa, parijatha bisa ditemokaké ing Gunung Muria lan akèh kang adol ing sakiwa tengen pasaréan Sunan Muria ing Kudus.

## Mapangat 
Woh Parijatha ngandhut kardenolin, saponin lan flavonid kang bisa dadi sumber antioksidan lan bisa kanggo sarana nambah kasuburan tumrap pasangan kang durung diparingi momongan. Ing adat Jawa, rujak parijatha kalebu syarat kanggo wong kang nganakaké upacara tingkepan."

## Galéri 

File:Medinilla speciosa2.jpg|Wit parijatha
File:Medinilla speciosa1.jpg|kembang parijatha
File:Melastomataceae - Medinilla speciosa.JPG|Kembang lan godhong parijatha
File:Melastomataceae - Medinilla speciosa-1.JPG|Kembang parijatha

## Rujukan
Mangir

**Mangir** (*Ganophyllum falcatum*) ya iku tuwuhan kang kalebu suku *Sapindaceae*. Tuwuhan iki sumebar saka Jawa tekan laladan Australiatropis. Dhuwuré bisa nganti 40 mèter. Godhongé majemuk déné wohé werna abang lan kulité lunyu. Wit iki bisa tuwu kanthi apik ing wilayah alas jati kang dhuwuré 800 mèter saka sagara. Mangir bisa nandur saka isiné. Kayu mangir klebu golongan kayu kayu kang pengkuh lan dadi bahan baku ing indhustri rèk jrès, kayu lapis lan bahan bangunan. Klikané bisa digunakaké kanggo sabun lan obat mbesmi kutu. Isi mangir ngandhut lenga. Sanadyan wis ana risèt ing kagunan mangir kanggu tamba, nanging durung akèh dimanfangataké. Klika kang dikum wedang panas bisa kanggo ngilangi tuma rambut lan kanggo ganti sabun.

## Rujukan
Wora-wari gantung

**Wora-wari gantung** *(Hibiscus schizopetalus)* ya iku spésiès wora-wari kang asalé saka laladan tropis Afrika wétan, mligi ing Kenya, Tanzania lan Mozambik. 

## Wedharan 
Wit wora-wari gantung rupa grumbul kang dhuwuré bisa nganti .

Kembangé werna abang utawa jambon kanthi kelopak kang kayadéné disuwir-suwir lan katon tansah nggantung amarga gagangé kang dawa lan cilik. Kayadéné racaké tuwuhan wora-wari, kembang wora-wari gantung uga ora bisa ngasilaké woh. Déné tumangkaré bisa nganggo cara stèk lan cangkok. Godhongé mèh padha karo godhong wora-wari (*H. rosa-sinensis)* nanging luwih cilik lan luwih arang.

## Manfangat 
Wora-wari gantung ditandur kanggo tuwuhan ornamental, ing taman lan kebon ing laladan tropis lan subtropis. Ing padésan ing Jawa, tuwuhan wora-wari gantung dugunakaké kanggo pager sapinggiré lurung lan kikis pomahan.

Bahan  kimia kang kakandhut ing kembang wora-wari gantung durung akèh dimangertèni.  Efèk farmakologis saka tuwuhan iki antarané   antiradang (anti-inflamasi), ngilangi abuh, ngetokaké nanah lan  ngrangsang thukulé sèl anyar. Godhongé kena kanggo tamba absès, wudun  (*furunculus*), abuh, radhang ginjel *(nephritis)*, gudhig nanahen  *(poiderma)*, radang sendi lan rématik arthritis.
## Galeri 

File:Gardenology.org-IMG 0631 rbgs10dec.jpg|Wit wora-wari gantung
File:Detail of Hibiscus schizopetalus in Fata Morgana in winter 2012 (1).JPG|Gambar rinci saka pucuk kembang
File:Japanese Lantern (Hibiscus schizopetalus).jpg|Kembang wora-wari gantung ing Trivandrum, Kerala, India.
Hibiscus schizopetalus at the Iguazu Falls (Argentina).jpg|Kembang wora-wari gantung  ing Iguazu Falls, Argentina.

## Rujukan
Mudkip

**Mudkip**, ing Jepang diarani , iku spésies Pokémon jinis banyu ning *Pokémon* saka Nintendo and Game Freak. Digawé déning Ken Sugimori, Mudkip pisanan metu ing vidio gim *Pokémon Ruby* *and* *Saphire* lan sakcandaké. Spésies Pokémon iki metu ing macem-macem barang dagangan, *spinoff*, animasi, lan adhaptasi cithakan liyané.

Spésies Pokémon iki awujud Iwak Lélé, Mudkip pisanan metu ing 2003 ing *Pokémon Ruby* *and* *Saphire*, minangka salah siji saka telu Pokémon wiwitan kang bisa dipilih marang kang main ing wiwitan dolanan. Mudkip wis metu ing samak kothak kanggo *Pokémon Mystery Dungeon: Blue Rescue Team*, *Pokémon Pinball: Ruby & Sapphire*, Pokémon *Channel*, lan Pokémon *Dash*.

Mudkip bakal évolusi dadi Marshtomp nalika lèvel 16 lan bakal évolusi manèh dadi Swampert nalika lèvel 36.

## Konsép lan ciri 
Mudkip ya iku Pokémon awujud Iwak Lélé. Ukurané cilik warnané biru lan nduwéni sirip kang gedhé ing sirah kang bisa kanggo mangertèni owahé kaanan ing hawa lan banyu, tumindak minangka radar. Nalika ing banyu, Mudkip nggunakaké angsang landhep warna oranye ing pipi kanggo ambegan nalika nggunakaké buntut kang gedhé kanggo nglangi. Mudkip iku kuwat, senadyan awaké cilik; bisa kanggo ngangkat samubarang utawa ngremukké watu kang gedhé. Nalika turu, padha ngubur dhéwé ing lemah ing banyu. Mudkip lan kulawarga évolusiné manggon ing rawa-rawa utawa sawah, ing pulo kang mencil, amarga ora seneng urip ing banyu kang seger (bening) saka tlaga utawa blumbang. Miturut *The Illustrated Encyclopedia of North American Reptiles and Amphibians*, Mudkip lan kulawarga évolusiné dhedhasar saka salamander, senadyanan *IGN* wis ngandika yèn iki "kaya makhluk urip misuwur minangka *mudskipper*, kang dadi inspirasi dhésain lan jenengé".

## Rujukan 
## Pranala njaba 
*
Marshtomp

**Marshtomp**, ing Jepang diarani , iku spésies Pokémon jinis banyu-lemah ing *Pokémon* saka Nintendo *and* Game Freak. Digawé déning Ken Sugimori. Marshtomp pisanan metu ing gim vidio *Pokémon Ruby* *and* *Sapphire* lan sakcandhaké.

Spésies Pokémon iki misuwur minangka Pokémon Iwak Lélé, Marshtomp pisanan metu ing 2003 ing *Pokémon Ruby* *and* *Sapphire*.

Marshtomp iku évolusi saka Mudkip nalika lèvel 16 lan bakal évolusi manèh dadi Swampert nalika lèvel 36.

## Konsép lan ciri 
Marshtomp, misuwur minangka Pokémon Iwak Lélé. Pokémon iki warna biru nom, awaké ngadeg, sikilé loro, tangané loro, lan nduwéni sirip kang gedhé ing sirah. Wetengé Marshtomp katon bunder warna orén. Marshtomp nduwé sikil sing kuat lan bisa ngadeg supaya ora tiba nalika lumaku ing panggon blethok. Marshtomp seneng dolanan ing blethok supaya kulité ora garing. Marshtomp bisa nglangi luwih banter yèn ana ing jero blethok tinimbang ing banyu. Nalika turu, padha ngubur dhéwé ing lemah ing banyu. Marshtomp lan kulawarga évolusiné manggon ing rawa-rawa utawa sawah, ing sawijing pulo kang mencil, amarga ora seneng banyu seger (bening) saka tlaga utawa blumbang.
## Rujukan 
## Pranala njaba 
*
Budhaya Turko-Pèrsian

ka|jmpl|352x352px|Ferman saka Keykhatu ing basa Turkik lan basa Pèrsi
Budhaya **Turco-Persian** iki nuduhake budaya sing jumeneng ing 9 lan 10th abad (AD) ing Khorasan lan Transoxiana (saiki Afghanistan, Iran, Uzbekistan, Turkmenistan, Tajikistan, bagéan saka Kyrgyzstan lan Kazakhstan). Corak budhaya Pèrsi iki pusaté ing tradisi budhaya saka Iran lan karo wong-wong Turkic budhaya Pèrsi minangka budhaya acuan kanggo akeh generasi Turkik. Ing abad-abasakteruse abad, Turco-Persian budaya bakal digawa-gawa ing luwih dening nelukaken bangsa-bangsa kanggo wilayah tetanggan, pungkasanipun dadi utomo budaya saka ngatur lan kelas elit saka Asia Kulon (Timur Tengah), Asia Tengah lan Asia Kidul (anak bawana India).

## Origins 
Turco-Persian tradition was a variant of [//en.wikipedia.org/wiki/Islamic_culture Islamic culture]. It was [//en.wikipedia.org/wiki/Islam Islamic] in that Islamic notions of virtue, permanence, and excellence infused discourse about public issues as well as the religious affairs of the [//en.wikipedia.org/wiki/Muslim Muslims], who were the presiding elite.

## Referensi
Jembut landa

***Jembut landa, senthiet*** utawi ***rambusa*** nama ilmiahipun *Passiflora foetida* inggih punika tasih kulawarga markisah (Passifloraceae). Sekaripun wonten 3 warni-warni benang sarinipun. Wonten ingkang pethak, ungu, saha jambon. Sekaripun namung megar mboten ngantos setengah dinten, kinten2 jam 10.00 an sampun mingkup malih. Taneman punika ugi dipunwastani anggur hutan, conthoman, seletupan, nyomlang.
Dipun wastani jembut landa bokmanawi saking warninipun kelopak tambahan (epikalik) ingkang mboten rontok nalika kembang sampun rontok, malah nutupi woh, ugi sareng sampun dalu wohipun epikalik wau dados warni kuning. Mbokmenawi niku katingal kados rambut pirang Welandi (Landa) wonten ing netranipun piyantun Jawa jaman rumiyin.

Wohipun ingkang sampun kuning raosipun manis radi kecut dipunremeni lare alit, peksi trothokan saha kuthilang.
Pucuk taneman ingkang tasih enem saged kanggé sayuran. Tugelan ranting wetawis 25&nbsp;cm kathahipun satekem dipunrendhem sedalu saged kanggé gantos detergent kanggé ngumbahi rasukan kinten-kinten 3 potong.
Ingkang sekar warni pethak niku kathah wonten ing pantai 'selatan' Jawa, ing antawisipun ing Srandhakan (Bantul), Bugel saha Congot (Kulon Praga), saha Pantai Ambal (Kebumen). Ugi wonten tlatah Brebes, wonten kanan kering pategilan brambang nanging mboten kathah.
The Magnificent Seven

***The Magnificent Seven *** ya iku filem Kulonan Amérika taun 1960 kang di sutradharani déning John Sturges lan dibintangi Yul Brynner, Eli Wallach, Horst Buchholz, James Coburn, Brad Dexter, Steve McQueen, Robert Vaughn, lan Charles Bronson. Filemé digawé ulang saka filem Jepang kanthi cara Lawasan Kulonan taun 1954, ding digawé déning Akira Kurosawa saka *Seven Samurai*. Brynner, McQueen, Buchholz, Bronson, Vaughn, Coburn, lan Dexter maragakaké, klompok pambedhil cacah pitu kang diséwa saprelu nglindhungi désa cilik ing Mèksiko saka klompok dalanan kang di pimpin  (Wallach). Musik saka filem iki digarap déning Elmer Bernstein. Ing 2013, filem iki kapilih lumebu Pandhaftaran Filem Nasiyonal Am'erika Sarékat déning Library of Congress amarga saka "pinunjul budaya, sajarah, utawa èstètis latar."

## Rujukan